Kompilatiivne süntees rajaneb naturaalkõnest välja lõigatud signaalilõikude, näiteks difoonide, trifoonide, silpide jm sobival ühendamisel. Selleks koostatakse kõnesegmentide andmebaas, millest sünteesi käigus valitakse sünteesitavale tekstile vastavad segmendid. Need ühendatakse ühtseks lauseks spetsiaalse  signaalitöötlusalgoritmiga. Tulemuseks on kõrgekvaliteediline sünteeskõne.